ถ้าฝังยาคุมแล้วทานยาเลื่อนประจำเดือน ในกรณีมีเพศสัมพันธ์ ยาคุมที่ฝังสามารถคุมกำเนิดได้ตามปกติไหมคะ
สวัสดีค่ะ ยาฝังคุมกำเนิดและยาที่ใช้เลื่อนประจำเดือน จะเป็นฮอร์โมนชนิดโปรเจสเตอโรนเหมือนกัน ดังนั้น การทานยาเลื่อนประจำเดือนไป อาจไม่ได้ทำให้ประจำเดือนเลื่อนได้ และอาจทำให้เกิดเลือดออกกะปริดกะปรอยได้ค่ะและเมื่อฝังยาคุมกำเนิดแล้ว ฮอร์โมนจากยา ย่อมไปออกฤทธิ์ยับยั้งการตกไข่ ดังนั้น เมื่อไม่มีการตกไข่เกิดขึ้น ประจำเดือนก็ย่อมจะมาไม่ปกติ โดยบางครั้งอาจทำให้มีเลือดออกกะปริดกะปรอย หรือบางครั้งอาจมีเลือดออกนานหลายวัน หรืออาจทำให้ประจำเดือนขาดหายไปก็ได้ค่ะดังนั้น การทานยาเลื่อนประจำเดือนไป อาจไม่ช่วยเลื่อนประจำเดือนดังที่ต้องการได้ แต่ก็จะไม่ได้มีผลต่อประสิทธิภาพของยาคุมกำเนิดแต่อย่างใดค่ะ